# Nyelvminták használata a PRRS monitoringban

A tenyész telepeken a PRRS-vírus monitoring vizsgálatával határozzák meg a gazdaság állategészségügyi státuszát. A klasszikus és legszélesebb körben alkalmazott mintavételi és osztályozási rendszer a Holtkamp és munkatársai (2011) által kifejlesztett rendszeren alapszik, amikor a vérmintákat havonta egyszer veszik le, több egymást követő hónapban. Ezek alapján a telep lehet:

* Negatív, ha a tenyész kocák ELISA negatívak
* Stabil pozitív, ha PCR-rel nem található virémiás állat a választáskor, legalább 90 napig
* Instabil pozitív, ha a vírust bármely szövetben kimutatják a 90 napig tartó minimális idő előtt

Ugyanakkor a megfigyelés felhasználható a víruskitörés után bevezetett kontrollintézkedések hatékonyságának felmérésére. Ebben az esetben a kezdeti cél az, hogy stabil legyen a fialás, ami az újszülött malacok vírusmentességét jelenti. A második cél a stabilitás elérése a választáskor; és végül, ha van battéria a gazdaságban, a végén vett mintákból se mutassanak ki vírust.

**Új típusú minták a PRRS monitoringban**

Néhány év után, amíg kizárólag vért használtak a PRRS-monitorozásra, új mintavételi rendszereket fejlesztettek ki a nagyobb populációkra. Ilyen a rágókötél, amit általában a battérián és a hizaldán használnak. A közelmúltban jó eredményeket értek el a PRRS-vírus, herélés és farokkurtítás során keletkező ún. processing fluid-ból történő kimutatására (Vilalta et al., 2018). A processing fluid vizsgálata lehetővé teszi, hogy egyszerre több állat mintáját vizsgálják, és akkor is pozitív reakciót ad, ha kis arányú a fertőzöttség.

A spanyolországi Grup de Sanejament Porcí kidolgozott egy új módszert, amely az elhullott állatokból vett minták gyűjtésére épül. A mintákat fagyasztva tárolják, és meghatározott gyakorisággal eljuttatják a laboratóriumba. Az ilyen típusú aggregált és folyamatos mintasorozatok összegyűjtése és elemzése lehetővé teszi számunkra, hogy meghatározzuk azt a pillanatot, amelytől kezdve már nem észlelhető vírus az elhullott állatok szöveteiben. (Rosszabb esetben azt, hogy mikor jelenik meg)

**Elhullott állatból vett diagnosztikai nyelv minták**

Az első eredmények alapján a nyelvdarabok gyűjtése a halva született malacokból javasolt. Jó módszer annak meghatározására, hogy lehet-e vírus az újszülött malacokban.

A rendszer alapja az, hogy legalább 2 cm-es nyelvdarabokat zacskókban vagy dobozban fagyasztva tárolják majd bizonyos időközönként (havonta vagy batch-enként) küldik vizsgálatra. A rendszer jó eredménye és sok előnye volt. A nyelvet azért választották, mert általában tisztább mintát, mint a farok, több folyadékot szolgáltat, és halva született sertések esetében más elemek, például nyál és amniotikus folyadék is jelen van benne. Nincs szükség speciális képzésre, a telepi dolgozók maguk vehetik a mintákat.

A fiaztatóba, a battérián vagy a hizlaldán ugyanazt a mintavételi rendszert használják; a nyelv mintákat azokból az állatokból nyerik, amelyek ezekben a fázisokban elpusztultak. Ezekben az esetekben a mintákat külön-külön tárolják termelési egységenként.

A gyűjtött folyadékokból PCR-t végeznek a vírus jelenlétének vagy hiányának meghatározására. Ennek a mintavételi módszernek az alapvető követelménye a gazdaságban rendelkezésre álló fagyasztó és elegendő számú elhullás a vizsgálandó időszak alatt.

**A módszer fő előnyeinek összefoglalása:**

* Egyszerűen, a gyűjtött folyadékból végezhető a PCR.
* Lehetővé teszi a gyakoribb mintavételt (minden elhullás).
* Nem igényel bonyolult képzést.
* Kiküszöböli az élő állatok stresszelését a vérvétellel.
* Általában megbízhatóbb, mint a rágókötél minta.
* Alacsonyabb megfigyelési költség.

forrás: <https://www.pig333.com/articles/using-tongues-to-monitor-prrs-virus_15788/>